Tolong jelaskan mengenai Lucy Gray (aktivis) dalam bahasa melayu

Lucy Gray (lahir Disember 2006) merupakan seorang aktivis perubahan iklim berbangsa New Zealand.

Lucy Gray merupakan seorang pelajar di Sekolah Tinggi Cashmere sebelum beliau berpindah ke Sekolah Ao Tawhiti yang terletak di Christchurch Beliau merupakan pengerusi kebangsaan School Strike 4 Climate dan bertanggungjawab untuk menganjur aktiviti dan perarakan pelajar untuk perubahan iklim. Beliau telah menganjurkan tiga tunjuk perasaan pada tahun 2019, yakni pada 15 Mac (dibatalkan atas sebab keselamatan ekoran daripada serangan pengganas Masjid Cristchurch), 24 Mei, dan 27 September. Protes yang keempat telah diadakan di dalam talian pada Mei 2020 apabila kerajaan New Zealand melaksanakan perintah kawalan di negara tersebut disebabkan oleh pandemik COVID-19.

Pada Mei 2019, Gray bertemu dengan Perdana Menteri New Zealand, Jacinda Ardern untuk membincangkan rancangan kerajaan untuk menangani krisis perubahan iklim. Beliau telah berucap di Hari Pemimpin Belia Kebangsaan 2019, Festival For the Future 2019, dan TEDx Youth@Christchurch. Pada awal tahun 2020, beliau merupakan salah seorang pembaca di acara 1.5 Degrees Live!. Beliau turut merupakan pengucap utama di Persidangan Matlamat Pembangunan Mampan New Zealand Aotearoa 2020-2021 yang dianjurkan di dalam talian.

Gray menamakan Greta Thunberg, aktivis perubahan iklim berbangsa Sweden, sebagai salah seorang suri teladannya. Beliau turut merupakan penggubal lagu protes perubahan iklim, "Rise up".